UNIVERZITET U NIŠU

FILOZOFSKI FAKULTET

NASTAVNO-NAUČNOM VEĆU

VEĆU DEPARTMANA ZA PSIHOLOGIJU

IZVEŠTAJ SA BORAVKA NA IPU (INTERNATIONAL PSYCHOANALYTIC UNIVERSITY) U BERLINU

U OKVIRU PROGRAMA MOBILNOSTI ERASMUS +

U periodu od 14-21. januara 2018. godine učestvovali smo u aktivnostima planiranim za predstavnike partnerskih institucija na programu mobilnosti ERASMUS+ i na projektu MTT (Memory, Trust & Trauma).

Aktivnosti vezane za program ERASMUS+ su se odvijale na Međunarodnom psihoanalitičkom univerzitetu (IPU) u Berlinu, a učesnici su bili, pored zaposlenih u Kancelariji za međunarodnu saradnju ovog Univerziteta, predstavnici Departmana za psihologiju Filozofskog fakulteta Univerziteta u Nišu (Vladimir Hedrih i Gordana Đigić), zatim predstavnici Filolzofskog fakulteta Univerziteta u Beogradu, Filozofskog fakulteta Univerziteta u Sarajevu i Filozofskog fakulteta Univerziteta u Banjaluci. Predstavnici partnerskih univerziteta radili su na pripremi aplikacije za novi ciklus programa ERASMUS+ za period 2018-2019. U okviru ove aplikacije, definisano je da broj mobilnosti za dva partnerska univerziteta iz Srbije bude:

* Mobilnost studenata u okviru studija: 8 dolaznnih i 1 odlazna
* Mobilnost studenata na stručnoj praksi: 2 dolazne i 4 odlazne
* Mobilnost nastavnika u okviru nastavnih aktivnosti: 4 dolazne i 2 odlazne
* Mobilnost zaposlenih u okviru treninga: 10 dolaznih i 2 odlazne

Rad na aplikaciji za ERASMUS+ program odvijao se od 15-18. januara 2018. godine.

Pored rada na ovoj aplikaciji, postignut je dogovor o nekim nastavničkim i trening mobilnostima zaposlenih između IPU i Departmana za psihologiju Filozofskog fakulteta u Nišu, koje ce biti realizovane tokom letnjeg semestra školske 2017/2018. godine.

U periodu od 19-20. januara 2018. godine odvijao se rad na organizaciji i detaljnijoj pripremi projektnih aktivnosti u okviru projekta MTT (Memory, Trust & Trauma), na kome, pored ovih partnerskih univerziteta, ucestvuje još nekoliko univerziteta iz drugih zemalja (Bugarska, Turska, Grčka). Tokom ova dva dana sačinjen je detaljniji plan aktivnosti na ovom projektu za 2018. godinu.

Prof. dr Vladimir Hedrih

Doc. dr Gordana Đigić